**Osobitná časť**

**K § 1 a prílohe**

Návrh nariadenia vlády v nadväznosti na Kolektívnu zmluvu vyššieho stupňa v štátnej službe na rok 2017 ustanovuje od 1. júna 2017 zvýšenie platových taríf štátnych zamestnancov o 4%. Zvýšené platové tarify štátnych zamestnancov sú uvedené v Prílohe k  nariadeniu vlády.

**K § 2**

V ustanovení § 2 sa navrhuje zrušiť nariadenie vlády Slovenskej republiky č. 365/2016 Z. z., ktoré stráca účinnosť vydaním nového nariadenia vlády Slovenskej republiky, ktorým sa ustanovujú zvýšené platové tarify štátnych zamestnancov od 1. júna 2017 o 4%.

**K § 3**

Navrhuje sa účinnosť nariadenia vlády tak, aby nariadenie vlády v súlade s nadobudnutím účinnosti nového zákona o štátnej službe nadobudlo účinnosť 1. júna 2017.

### 